gl es az es es fr fr gl eu hbs_lat de pt gl lt es gl gl gl es gl es gl gl gl gl gl gl eo gl gl gl gl fr gl gl es es es es gl gl gl en en gl es en es en es fr gl gl gl gl gl gl gl gl gl en it gl fr gl gl en gl es es en pt gl it gl en es es gl en gl es gl es es es gl es es es en pt gl hu az gl es eo az es es fr fr gl eu hbs_lat de pt gl lt es gl gl gl es gl es gl gl gl gl gl gl eo gl gl gl gl fr gl gl es es es es gl gl gl en en gl es en es en es fr gl gl gl gl gl gl gl gl gl en it gl fr gl gl en gl es es en pt gl it gl en es es gl en gl es gl es es es gl es es es en pt gl hu az gl es gl es gl gl es ja en es es gl gl gl gl gl gl gl gl gl gl es it es gl de gl es lt es gl gl gl es es en es es es es ca es es es pt es es es es es es es es gl gl es es es es es es es gl es gl es gl az lt gl gl gl gl gl es gl it gl gl ceb gl gl es es es gl ca es es gl es gl ca es es es pt gl pt es es es gl gl es gl es de nl en es gl en id gl it en en es es es es es gl gl es es lt en es es es gl ca en es es en gl es es it es
A RAG reivindica a Galicia do exilio mexicano ao dedicar o Día das Letras a Florencio Delgado Gurriarán - La Opinión de A Coruña
El tiempo en A Coruña: ¿Habrá veranillo? AVE A Coruña-Lisboa para 2030 Un garaje sin salida en Vioño Cultura: suplemento literario ABRIL
Sociedad España Mundo Sucesos Tendencias 21 Medioambiente Más Noticias Energía futura
O poeta, activista cultural e director da revista ‘Vieiros’, impúxose por ampla maioría na votación á proposta conxunta do coruñés Ánxel Casal e Federico García Lorca e a Fiz Vergara
A Coruña | 03·07·21 | 04:00
Noticia guardada en tu perfil
Florencio Delgado Gurriarán, en 1981. Cedida pola RAG
As Letras Galegas viaxarán o ano que vén á comarca de Valdeorras, e máis aló do Atlántico, a terras mexicanas, a través das vivencias, os versos e o amplísimo legado cultural de Florencio Delgado Gurriarán, elixido onte pola Real Academia Galega (RAG) como o autor que será homenaxeado o vindeiro 17 de maio. Delgado Gurriarán (Córgomo, Vilamartín de Valdeorras, 1903-Fair Oaks, California, 1987) impúxose por ampla maioría á proposta conxunta do coruñés Ánxel Casal e Federico García Lorca, e a Fiz Vergara. A súa candidatura partira de tres académicos, Xesús Alonso Montero, Ramón Villares e Rosario Álvarez Blanco —aos que posteriormente se adheriu Salvador García Bolaño—, pero onte logrou o apoio de 14, fronte aos catro que respaldaron a cada un dos seus adversarios. Só un membro do Pleno da institución votou en branco.
A RAG non só celebrará o excelente poeta que foi Delgado Gurriarán, cultivador dun galego enxebre, característico das terras de Valdeorras. A través da súa figura, a institución tamén homenaxeará, por primeira vez, a Galicia do exilio republicano en México, país onde o propio autor ourensano e outros colegas desenvolveron iniciativas sobranceiras que “mantiveron vivo o facho da nosa identidade e que constitúen un referente obrigado da nosa historia contemporánea”.
“O exilio de Luis Seoane, Lorenzo Varela ou Rafael Dieste a Academia xa o ten premiado, eu diría que debidamente. Pero había un anaco da diáspora galega, o exilio mexicano, que non se atendera hasta hoxe. Homenaxear a Delgado Gurriarán é render tributo a nomes como o do cineasta Carlos Velo; o escritor Marcial Fernández, autor da primeira biografía sobre Castelao; o musicólogo e tamén autor Bal y Gay; ou mesmo a Ramón Cabanillas, fillo o gran poeta da raza. Estou seguro de que o ano que vén sairán traballos moi interesantes sobre estas figuras, que van ser coprotagonistas das Letras Galegas dalgún xeito, á beira de Florencio Delgado Gurriarán”, reivindicou o profesor Alonso Montero, quen recoñeceu que o homenaxeado no vindeiro 17 de maio “é un poeta que algunhas minorías en Galicia coñecen”, pero a partir do próximo ano, insistiu, “vaise coñecer outro Delgado Gurriarán”.
“O autor de poemas sociolingüísticos, ou o autor cun gran talento satírico para ridiculizar desde a figura de Franco, ata a de aqueles que queren realizarse nese híbrido lingüístico que desde hai moito tempo en Galicia chamamos castrapo. Todo isto, e moito máis, hai na figura de Florencio Delgado Gurriarán”, subliñou o académico da RAG. “Para moita xente, vai ser unha descuberta, en certo modo un agasallo que lle facemos á erudición galega achegándolle os datos, a biografía, o entusiasmo e o compromiso dun home que loitou na Guerra Civil coa espada e coa pluma, en favor da causa da República e da causa de Galicia”, engadiu.
Florencio Delgado Gurriarán, avogado de formación, foi poeta, articulista, pioneiro da tradución poética interlingüística, editor literario e home ponte entre a Galicia exiliada en México e a Galicia interior, capaz de tecer asemade vínculos coa intelectualidade doutras orixes. Foi tamén un extraordinario activista cultural, promotor de iniciativas como o Padroado da Cultura Galega en México (creado en 1953), a revista Vieiros —da que foi director xunto con Carlos Velo e Luís Soto—, a audición radiofónica Hora de Galicia, que estivo en antena todos os domingos durante case dúas décadas, e de varias publicacións de carácter político e cultural.
O autor chegou a ese país tras lograr escapar a través de Francia no ano 1939. Fíxoo a bordo do Ipanema, un dos barcos que levaron os refuxiados españois a América e no que fuxiron tamén, entre outros, Roxelio Rodríguez de Bretaña, Andrés Valín, Carlos Tomé ou Serafín Ferro.
Como poeta, ao longo de máis de cinco décadas publicou composicións en revistas, xornais e libros. O seu primeiro poemario, Bebedeira (Editorial Nós, 1934) é unha obra próxima ao hilozoísmo de Amado Carballo coa que participou na renovación da estética da poesía galega. Xa no exilio, axiña se implicou na revitalización cultural nun tempo en que a cultura galega da terra ficaba muda no seu propio idioma, mentres México e Buenos Aires se convertían nos grandes centros de actividade cultural e política do galeguismo. Páxinas memorables daqueles anos son a colectánea poética Cancioneiro da loita galega (1943), primeira publicación do Partido Galeguista en México e da que Delgado Gurriarán foi responsable intelectual.
Vieiros (1959-1968) é outro gran fito do exilio galego en México que Delgado Gurriarán e os seus colegas fixeron posible, anos despois da experiencia de Saudade. Verba galega das Américas (1942-1953), da que o autor ourensano tamén foi parte.
Facebook Twitter Linkedin Whatsapp Telegram Correo electrónico
Días das Letras Galegas
1 Las autoridades locales estadounidenses elevan el total de muertos por Ian a 17
2 Laia murió asesinada cuando salía de casa de sus abuelos: confirman la prisión permanente para el "monstruo" que la mató
3 Arzak, patrono del Basque Culinary Center
4 Cher reaparece en un desfile de Balmain
5 El sector pesquero reclama apoyo ciudadano contra la prohibición de faenar en 87 zonas
Inscríbete a nuestra Newsletter
Disfruta de todas las novedades
El Poder Judicial reclama al Gobierno un sistema de alertas de violencia de género
Noticia guardada en tu perfil
Los medios de comunicación reivindican su papel frente al retroceso democrático
Noticia guardada en tu perfil
O escritor santiagués Alberto Ramos gaña o Premio Narrativa Breve de Repsol
Noticia guardada en tu perfil
Diego Díaz: “Toda la vida de Pasionaria fue una rebelión contra el mandato de género por ser mujer”
Noticia guardada en tu perfil
El tiempo en A Coruña: ¿Habrá veranillo?
AVE A Coruña-Lisboa para 2030
Un garaje sin salida en Vioño
Cultura: suplemento literario ABRIL
Otras webs de Prensa Ibérica Media
El Periódico de Aragón
El Periódico de Catalunya
El Periódico de España
El Periódico de Extremadura
La Crónica de Badajoz
La Opinión A Coruña
La Opinión de Murcia
La Opinión de Málaga
La Opinión de Zamora
© La Opinión de La Coruña, S.L.
Todos los derechos reservados
Política de privacidad y cookies
Facebook Twitter Linkedin Whatsapp Telegram Correo electrónico